CELEX: C2004/146/08
Language: et
Date: 2004-05-29 00:00:00
Title: Hagi, mille Giuseppe Caló esitas 8. aprillil 2004 Euroopa Ühenduste Komisjon vastu (Kohtuasi T- 134/04)

29.5.2004   
            
            
               ET
            
            
               Euroopa Liidu Teataja
            
            
               C 146/6
            
         Hagi, mille Giuseppe Caló esitas 8. aprillil 2004 Euroopa Ühenduste Komisjon vastu
   (Kohtuasi T- 134/04)
   (2004/C 146/08)
   Kohtuasja menetluse keel: prantsuse keel
   Euroopa Ühenduste Esimese Astme Kohus on saanud 8. aprillil 2004 hagi, mille on esitanud Euroopa Ühenduste Komisjoni vastu Giuseppe Caló, elukohaga Luxembourg, keda esindavad advokaadid Sébastien Orlandi, Albert Coolen, Jean-Noël Louis ja Etienne Marchal, kes on valinud endale kohtudokumentide kättetoimetamise aadressi Luxembourgis.
   Hageja esitab esimese astme kohtule järgmised nõuded:
   
               —
            
            
               Tühistada komisjoni 30. märtsi 2004 otsus Eurostatis põllumajanduse, kalanduse, struktuuri- ja keskkonnafondide statistika osakonna direktori ametikoha ametijärguga A2 määramise ja hageja kandidatuuri tagasilükkamise kohta sellele ametikohale.
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Hageja, Eurostati põllumajanduse, keskkonna, toitlustamise ja piirkondade osakonna direktoriks määratud komisjoni ametnik, oli määratud oma ametikohalt üldosakonna peadirektori juurde peanõuniku ülesannetes. Komisjon oli otsustanud endisele ametikohale määramise.
   Hageja on need otsused edasi kaevanud ühes teises kohtuasjas (T-118/03 Caló/Komisjon) esimese astme kohtusse.
   Hageja vaidlustab käesolevaga otsuse, mis nimetab tema endisele ametikohale teise ametniku, viidates esiteks samadele õiguslikele alustele, millele on viidatud kohtuasjas T-118/03. Muuhulgas väidab hageja, et valitud kandidaadil puudus asjaomase ametikoha teadeandes nõutud kvalifikatsioon. Ta väidab, et kandidaat osales volinike osakondade juhatajate koosolekul, kus otsustati ametikohale, millele ta ise kandideeris, määramine. Sellel alusel viitab hageja läbipaistvuse, võrdsuse ja erapooletuse põhimõtete rikkumisele, nagu ka kaitseõiguse rikkumisele. Viimasena viitab hageja põhjenduste täielikule puudumisele.